BARRU - kibarbarru.com Nasionalisme yang tinggi dari Insan Pers Barru yang selama ini menjadi perekat bangsa dan diserap oleh publik nasional, melalui rilis media maupun penyebaran informasi dengan beragam metode menggunakan bahasa Indonesia yang baik dan benar.
Namun, sebagai generasi Bugis-Makassar yang juga hidup di Negeri La Galigo tempat kelahiran I Colliq Pujie, Arung Pancana Toa, Sang legenda besar literasi dunia, kerinduan menuliskan Sastra Bugis, menjadi menggebu-gebu jelang Hari Jadi Barru Ke-62.
Segenap Insan Pers Barru bersama Bidang Humas pun berbalas sastra Bugis di WA Grup Humas dan Wartawan Pemda, yang dirangkum sebagai bingkisan kepada publik untuk mengingat pesona sastra Bugis, Rabu (16/2/2022).
Berikut narasi Bugis Bijak yang dihimpun atas saling berbalas pesan dari Insan Pers Pemda Barru bersama Bidang Humas, Informasi dan Komunikasi Publik Dinas Kominfo Barru.
Wennang pute mappesona ri nyila, mammenasa bali' sipuppureng.
Temmasiri kajompie tania taro melle naiyya makkalu.
Aja mumae'lo nabe'tta taue' makkalla ' ricappa'na lete'ngnge.
Ompoi naengka, lennyei nallajang.
Narekko baja sangadie na tessimellereng, rampeka golla, na urampeki kaluku.
Duammi riala sappo, Unganna panasae, belo kanukue, mangkangngulung ri bulue, massulappe ri petaue.
Iya teppaja usappa, pacolli loloengi aju marakkoe.
Polo poppang, polo Panni pettupi mabberung perunge, umalimbang rimaje.
Maccai na malempu, Paulle watakkalepi, Waranipi namagetteng, Ke’nawa nawapi, Napusiri’l alena, nasiri toi padanna rupatau, Namitau masiripi dewata sewwae.
Limai uwangenna riallolongengi deceng, sewwanna, pakatunai alemu risilasannae,
maduanna, saroko maserisilasannae,
matellunna, makkareso patujue,
maeppa’na, moloie roppo roppo narawe’, malimanna molae laleng namatike’ nappa sanre’ ri Puang Sewwa'e
Senge'ka simata jarung,
Kubali senge' tokki',
Sipuppureng lino.
Ala maddampe rampe to mabelae, tenna ri yattanna Maddo.
Ininnawa mitu denre sisappa, sipudoko, sirampe teppaja.
Sengeka rimulang penni, naubaliki rilaleng tinro tasiraga raga rilaleng nippi.
Tellu ronna sitinro’, Cinna-e, udaani-e , napassengereng.
Lise' ampelo watanna, palili to Tanete, balinna Pancana.
Mau mattaung mattimo, iremme santang bunge, temma'dasana.
Kego lewwu makkanggulung, Matto'dang makkalilii', Uwitao tinro.
Mannippika' ri wennie,
Manessa iko mua,
Uwakkang matinro.
Mauni muitaka ilaleng tinro, musengeka rilaleng penni, tappadatoni rimulanna, pappojitta Bali Ulu bale
Duppa mata ninitokko, ennau mata-tokko, aja' murikapang.
Melleki tapada melle, tapada mamminanga, tasiyallabuang.
Minya doddo kali doddo, rekko teako doddo, iyya doddo.
Ceddekki napa ri yattang Mandalle, teng pudu'na maniang Pancana.
Tessitajenggi' ri Maje'
Kuwapi ri Manipii'
Sita baja-baja.
Namauni ritajekka ri maje, temmae'lo tona mewaki simelle, maputepi kao kaoe natosiruntu.
Sipongemmu kupacokkong, ribola tudangengmu, teyana mawela.
Tenratu yase, tenratu yawa, balango temma lara, anging mallajo lajo, tarona soro, teggili paimeng.
Namu' sompeka' ri Jawa,
Sappaa'i senrapammu,
Degaga' kulolongeng.
Engka bujung riattanna Maddo, ridiyo teng pasanra, risenge' pulana.
Iyyaro mai melleku, tebbulu te’ttanete, lappa manengmua.
Naiya accae ripatoppoki jekko, a'gati alliri, narekko teyai maredduk, mapoloi.
Limai uwangenna riallolongengi deceng, seuwani pakatunai alemu risilasannae,
maduanna saroko maserisilasannae,
matellunna makkareso patujue,
maeppa’na moloie roppo roppo narawe’,
malimanna molae laleng namatike’ nappa sanre Puang Sewwa'e.
Aja mumae’lo nabe’tta taue’ makkalla ‘ ricappa’na lete’ngnge.
Namauni luttuki massuajang, nareko sitotokki, to siruntu paimeng.
Ritomainge’e eppa’ masero madecceng :
mula mulanna namaiseiwi topurae mamaseiwi,
maduanna tenri ellauwi nabbere, temmattajeng pamale’,
matellunna tulung ngengngi sukara’na taue risingangka-gangkanna pattulung,
maeppa’na mappangaja’ lettu’ riperu’e
Ininnawa malogaku, ribilang lao sala, na iya patuju.
Ininnawaku muwita, mau natuddu solo', mola linrung muwa.
Tau magello’ akkalengna de’ napaccaireng, saba sampoengngi akalengge iyanaritu sipa’ paccairengnge.
Naiya ininnawa madecenge, tenna iri anging, tennakenna pakkira kira tau lino.
Alai cedde’e risesena engkai mappedeceng, sampeangngi maega'e risesena engkai maega makkasolang.
Tinulu mappesona wa', aga ku wamminasa ripowennang pute'.
Duwa laleng tempedding riola, iyanaritu lalenna passarie, enrengnge lalenna paggollae.
(Humas Barru)
ind_Latn ind_Latn ind_Latn ind_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn fuv_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn fij_Latn bug_Latn bug_Latn gaz_Latn dan_Latn lij_Latn bug_Latn bug_Latn bug_Latn fao_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ita_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn eus_Latn